open-index/open-wikipedia-markdown huggingface dataset:
হোর্হে দানিয়েল আলভারেস

**হোর্হে দানিয়েল আলভারেস রোদাস** (; জন্ম: ২৮ জানুয়ারি ১৯৯৮; **হোর্হে আলভারেস** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব ওলিম্পিয়া এবং হন্ডুরাস জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।

২০১৯ সালে, আলভারেস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি একই বছরে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৯ ম্যাচে ১টি গোল করেছেন। তিনি হন্ডুরাসের হয়ে ২০১৯ কনকাকাফ গোল্ড কাপে অংশগ্রহণ করেছেন।

## প্রারম্ভিক জীবন
হোর্হে দানিয়েল আলভারেস রোদাস ১৯৯৮ সালের ২৮শে জানুয়ারি তারিখে হন্ডুরাসের তেগুসিগালপায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
আলভারেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:হন্ডুরীয় ফুটবলার
বিষয়শ্রেণী:২০১৯ কনকাকাফ গোল্ড কাপের খেলোয়াড়
বিষয়শ্রেণী:হন্ডুরাসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:২০২৫ কনকাকাফ গোল্ড কাপের খেলোয়াড়
বিষয়শ্রেণী:২০২৩ কনকাকাফ গোল্ড কাপের খেলোয়াড়
ব্রাজিলের ভূগোল

ব্রাজিল দেশটি দক্ষিণ আমেরিকার প্রায় অর্ধেক দখল করে আছে এবং এটি আটলান্টিক মহাসাগরের তীরে অবস্থিত। ব্রাজিলের মোট আয়তন , যার মধ্যে স্থলভাগের পরিমাণ  এবং জলভাগের পরিমাণ ।  দৈর্ঘ্য বিশিষ্ট পিকো ডা নেবলিনা ব্রাজিলের সর্বোচ্চ বিন্দু। ব্রাজিলের সীমানা রয়েছে আর্জেন্টিনা, বলিভিয়া, কলম্বিয়া, গায়ানা, প্যারাগুয়ে, পেরু, সুরিনাম, উরুগুয়ে, ভেনিজুয়েলা এবং ফ্রান্স (ফ্রান্সের দূরবর্তী অধিকৃত অঞ্চল ফ্রেঞ্চ গায়ানা) -এর সাথে।

বেশিরভাগ স্থানের জলবায়ু ক্রান্তীয় গ্রীষ্মমণ্ডলীয় হলেও দক্ষিণে তুলনামূলকভাবে নাতিশীতোষ্ণ। বিশ্বের দ্বিতীয় দীর্ঘতম নদী আমাজন ব্রাজিলের বৃহত্তম নদী।

## জল ব্যবস্থা

ব্রজিলের নদনদীর তালিকা

ব্রাজিল সরকারের ভাষ্য অনুযায়ী ব্রাজিলে মোট ১২টি প্রধান জল ব্যবস্থা অঞ্চল রয়েছে। এর মধ্যে সাতটি নদীর অববাহিকা এলাকা তাদের প্রধান নদীর নাম অনুসারে এবং অপর ৫টি হল বিভিন্ন নদনদীর অববাহিকার সম্মিলনে গঠিত যেখানে এককভাবে কোনো নদীর প্রভাব নেই।

* মূল নদীর নামে নামকরণকৃত ৭টি জল ব্যবস্থা অঞ্চল হলো:
** আমাজন
** প্যারাগুয়ে
** পারানা
** পারাইবা
** সাও ফ্রান্সিসকো
** টোকান্টিন্স
** উরুগুয়ে
* ৫টি উপকূলীয় জল ব্যবস্থা অঞ্চল যেগুলো ক্ষুদ্র ক্ষুদ্র আঞ্চলিক নদী অববাহিকার সমন্বয়ে গঠিত (উত্তর হতে দক্ষিণ দিকে):
** আটলান্টিকো নর্ডেস্টি ওসিডেন্টাল (পশ্চিমের উত্তর-পূর্ব আটলান্টিক)
** আটলান্টিকো নর্ডেস্টি ওরিয়েন্টাল (পূর্বের উত্তর-পূর্ব আটলান্টিক)
** আটলান্টিকো লেস্টি (পূর্ব আটলান্টিক)
** আটলান্টিকো সুডেস্টি (দক্ষিণ-পূর্ব আটলান্টিক)
** আটলান্টিকো সুল (দক্ষিণ আটলান্টিক)

## তথ্যসূত্র

## বহিঃসংযোগ
শালিগ্রাম (দ্ব্যর্থতা নিরসন)

**শালিগ্রাম** বা **শালিগ্রামা** বা **শালগ্রাম** বলতে বোঝাতে পারে:

* শালিগ্রাম, নেপাল, নেপালের গ্রাম উন্নয়ন কমিটি
* শালিগ্রাম, হিন্দুধর্মের পবিত্র পাথর
* সালিগ্রাম, উড়ুপির শহর
* শালিগ্রাম, মহীশূর, মহীশূরের শহর
* শালিগ্রামাম, চেন্নাইয়ের আবাসিক এলাকা
* সালিগ রাম, রাধাসোমি বিশ্বাসের প্রতিষ্ঠাতা
* শালগ্রাম, বাংলাদেশের বগুড়া জেলার আদমদিঘী উপজেলার ঐতিহ্যবাহী গ্রাম
ব্রেন্টফোর্ড ফুটবল ক্লাব

**ব্রেন্টফোর্ড ফুটবল ক্লাব** (; সাধারণত **ব্রেন্টফোর্ড এফসি** অথবা শুধুমাত্র **ব্রেন্টফোর্ড** নামে পরিচিত) হচ্ছে ব্রেন্টফোর্ড ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৮৮৯ সালের ১০ই অক্টোবর তারিখে *ব্রেন্টফোর্ড ফুটবল ক্লাব* নামে প্রতিষ্ঠিত হয়েছে। ১৭,২৫০ ধারণক্ষমতাবিশিষ্ট ব্রেন্টফোর্ড কমিউনিটি স্টেডিয়ামে *দ্য বিস* নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় টমাস ফ্রাঙ্ক এবং সভাপতির দায়িত্ব পালন করছেন ক্লিফ ক্রাউন। বর্তমানে ডেনীয় মধ্যমাঠের খেলোয়াড় ক্রিস্তিয়ান নরগর এই ক্লাবের অধিনায়কের দায়িত্ব পালন করছেন।

## খেলোয়াড়
### বর্তমান দল

 

## তথ্যসূত্র

## বহিঃসংযোগ
*  

বিষয়শ্রেণী:ব্রেন্টফোর্ড ফুটবল ক্লাব
বিষয়শ্রেণী:১৮৮৯-এ প্রতিষ্ঠিত ফুটবল ক্লাব
বিষয়শ্রেণী:১৮৮৯-এ ইংল্যান্ডে প্রতিষ্ঠিত
বিষয়শ্রেণী:প্রিমিয়ার লিগের ক্লাব
বিষয়শ্রেণী:ইংল্যান্ডের ফুটবল ক্লাব
বিষয়শ্রেণী:ফুটবল লিগ ক্লাব
দুর্গাদাস রায়চৌধুরী

**দুর্গাদাস রায়চৌধুরী**  (১৯১৮ ―  ২৭ সেপ্টেম্বর,১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।

দুর্গাদাস রায়চৌধুরী ব্রিটিশ শাসনামলে সেনাবিভাগের এক কর্মী ছিলেন। সহকর্মী মানকুমার বসু ঠাকুরের নেতৃত্বে জাতীয়তাবাদী আন্দোলনে যোগ দেন। এগিয়ে আসেন আরো দশজন বাঙালি তরুণ, যারা সকলেই পেশায় ছিলেন চতুর্থ মাদ্রাজ উপকূল রক্ষী বাহিনীর সেনা। তারা  হলেন - কালীপদ আইচ, চিত্তরঞ্জন মুখোপাধ্যায়, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় ফণিভূষণ চক্রবর্তী আবদুল রহমান রবীন্দনাথ ঘোষ ও অনিলকুমার দে। এঁরা সকলে ব্রিটিশ বাহিনীর আনুগত্যের শিক্ষা ভুলে গিয়ে দেশের স্বাধীনতার স্বপ্ন পূরণে বিদ্রোহী হয়ে ওঠেন। ফোর্থ মাদ্রাজ কোস্টাল ডিফেন্স ব্যাটারি ধ্বংস করার ষড়যন্ত্রে অভিযুক্ত হলেন ১৯৪৩ খ্রিস্টাব্দের ১৮ ই এপ্রিল।

কোর্ট মার্শালের বিচারে ১৯৪৩ খ্রিস্টাব্দের ৫ই আগস্ট দুর্গাদাসের অপর আট জনের মৃত্যুদণ্ড হয়।

## ফাঁসি
১৯৪৪ খ্রিস্টাব্দের ২৭ শে সেপ্টেম্বর গোপনে মাদ্রাজ পেনিটেনশিয়রিতে নয় জনের ফাঁসি কার্যকর করে ব্রিটিশ শাসক। মৃত্যুর আগে তারা একে অপরকে আলিঙ্গন করে **[[বন্দে মাতরম্‌]]** ধ্বনি দিয়ে মৃত্যু বরণ করেন। 

ফাঁসির কিছু দিন আগে দুর্গাদাস রায়চৌধুরী এক খোলা চিঠি লেখেন, যেখানে তিনি বলেছেন -

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
বিষয়শ্রেণী:ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
বিশ্ব পিঙ্ক হিজাব দিবস

**বিশ্ব পিঙ্ক [[হিজাব]] দিবস** প্রতিষ্ঠাতা হেন্ড এল-বুরি এবং মিসৌরির কলম্বিয়ার একটি উচ্চ বিদ্যালয়ের একদল শিক্ষার্থী দ্বারা পরীক্ষামূলক একটি উদ্যোগ হিসাবে শুরু হয়েছিল। এর উদ্দেশ্য ছিল স্তন ক্যান্সার সচেতনতা সম্পর্কে মুসলমানদেরকে আলোচনায় সম্পৃক্তকরন, পিঙ্ক স্কার্ফ পরার সময় দল বেঁধে পদযাত্রায় যোগদান এবং এই উদ্দেশ্যে সচেতনতা ও সমর্থন প্রচারের জন্য বিভিন্ন অনুষ্ঠান আয়োজনের মাধ্যমে মুসলমান নারীদের মধ্যে প্রচলিত ভুল ধারণাগুলো দূর করা। বিশ্ব পিঙ্ক হিজাব দিবস সর্বশেষ ২০১১ সালে পালিত হয়েছিল।

বিশ্ব পিঙ্ক হিজাব দিবস ছিল একটি বৈশ্বিক আন্দোলন যাতে স্তন ক্যান্সার সচেতনতা উদযাপনের জন্য পিঙ্ক রঙের কুফিস (বা মাথার টুপি) পরিধানকারী পুরুষসহ অনেক অংশগ্রহণকারী ছিলেন। এটি মার্কিন যুক্তরাষ্ট্র জুড়ে অনেক ইসলামি স্কুল এবং ছাত্র সংগঠনে অনুষ্ঠিত হয়েছিল।

## ইতিহাস
২০০৪ সালে হেন্ড এল বুরি পিঙ্ক হিজাব দিবস প্রতিষ্ঠা করেন , যিনি সেই সময় উচ্চ বিদ্যালয়ের ছাত্র ছিলেন। এটি ছোট পরিসরে মিসৌরির কলম্বিয়ার একটি উচ্চ বিদ্যালয়ে শুরু হয়েছিল। একদল মেয়ে একদিন পিঙ্ক হিজাব পরার সিদ্ধান্ত নিয়েছিল যাতে অন্যরা তাদের হিজাব এবং ইসলাম সম্পর্কে প্রশ্ন করতে উৎসাহিত হয়। আরো বেশি সংখ্যক মানুষ অংশগ্রহণ শুরু করার পর সুসান জি কোমেন ফাউন্ডেশনের সাথে যোগাযোগ করা হয় এবং পিঙ্ক হিজাব দিবস অনুষ্ঠিত হয়। মেয়েরা মনে করেছিল যে পিঙ্ক পোশাক পরিধান করা মুসলিম মেয়েদের হিজাব বা হেডস্কার্ফ পরিধানকে অন্যরা কীভাবে দেখছে এরকম চিন্তা হ্রাস করতে পারে। এই আয়োজেনের নির্মাতারা আশা প্রকাশ করেছেন যে পিঙ্ক হিজাব দিবস ইসলাম এবং হিজাব পরিহিতা নারীদের সম্পর্কে কৌতূহলী ব্যক্তিদের ভুল ধারণা দূর করতে প্রশ্ন করতে উৎসাহিত করবে। তারা স্তন ক্যান্সারের বিরুদ্ধে প্রতিরোধমূলক ব্যবস্থা গ্রহণ এবং নিরাময়ের জন্য বিভিন্ন স্তন ক্যান্সার ফাউন্ডেশনে দান করার প্রচার ও প্রচারণাও করেছিল।

### পূর্ববর্তী তারিখ

* বুধবার, ২৯ অক্টোবর, ২০০৮
* বুধবার, ৮ অক্টোবর, ২০০৯
* বুধবার, ২৭ অক্টোবর, ২০১০
* বুধবার, ২৬ অক্টোবর, ২০১১

## উদ্দেশ্য
পিঙ্ক হিজাব দিবসের উদ্দেশ্য ছিল তিনটি, যথা-

* হিজাব – যারা মুসলিম নারীদের সম্পর্কে কৌতূহলী এবং হিজাব সম্পর্কে আগ্রহী তাদেরকে হিজাব সম্পর্কে প্রশ্ন করতে উৎসাহিত করা
* সমাজ – মুসলিম মহিলাদের বিভিন্ন সম্প্রদায় উন্নতি প্রকল্পে অংশ নিতে উৎসাহিত করা কারণ আমরা যে সমাজে বাস করি তাতে ফ্যাব্রিক একটি মূল্যবান অংশ। এই প্রকল্পগুলির মধ্যে একটি হ'ল স্তন ক্যান্সারের নিরাময়খোঁজার প্রচেষ্টা।
* স্বাস্থ্য - ক্যান্সার গবেষণার জন্য তহবিল সংগ্রহ করা এবং নিয়মিত পরীক্ষা -নিরীক্ষা করে সমস্ত মানুষকে তাদের স্বাস্থ্য বজায় রাখতে এবং প্রতিরোধমূলক পদ্ধতি সম্পর্কে জ্ঞান বাড়াতে উৎসাহিত করা।

## তথ্যসূত্র

## বহিঃসংযোগ

* দাপ্তরিক ওয়েবসাইট

বিষয়শ্রেণী:স্তনের ক্যান্সার
বিষয়শ্রেণী:মিসৌরিতে ইসলাম
বিষয়শ্রেণী:স্বাস্থ্য সচেতনতা দিবস
বিষয়শ্রেণী:অক্টোবর উদ্‌যাপন
২০২১–২২ জিম্বাবুয়ে পুরুষ ক্রিকেট দলের স্কটল্যান্ড সফর

জিম্বাবুয়ে পুরুষ ক্রিকেট দল ২০২১ সালের সেপ্টেম্বর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য স্কটল্যান্ড সফর করে। সিরিজের ম্যাচগুলো এডিনবরার দ্য গ্রেঞ্জ ক্লাব মাঠে অনুষ্ঠিত হয়। ঘরের মাঠে স্কটল্যান্ড এর আগে শেষ আন্তর্জাতিক ম্যাচ খেলেছিল ২০১৯ সালের আগস্ট মাসে। সিরিজে জিম্বাবুয়ে ২–১ ব্যবধানে জয়ী হয়।

## দলীয় সদস্য

সিরিজটির দুদিন আগে অনুষ্ঠিত হওয়া জিম্বাবুয়ের আয়ারল্যান্ড সফরের শেষ ম্যাচের পর জিম্বাবুয়ের ব্রেন্ডন টেলর আন্তর্জাতিক ক্রিকেট থেকে অবসর গ্রহণ করেন।

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২১-এ স্কটিশ ক্রিকেট
বিষয়শ্রেণী:২০২১-এ জিম্বাবুয়ের ক্রিকেট
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:জিম্বাবুয়ে ক্রিকেট দলের বিদেশ সফর
বিষয়শ্রেণী:স্কটল্যান্ডে আন্তর্জাতিক ক্রিকেট সফর
২০২১–২২ ইংল্যান্ড পুরুষ ক্রিকেট দলের অস্ট্রেলিয়া সফর

ইংল্যান্ড পুরুষ ক্রিকেট দল ২০২১ সালের ডিসেম্বর ও ২০২২ সালের জানুয়ারি মাসে অ্যাশেজ সিরিজের অংশ হিসেবে পাঁচটি টেস্ট ম্যাচ খেলার জন্য অস্ট্রেলিয়া সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়। ২০২১ সালের মে মাসে ক্রিকেট অস্ট্রেলিয়া সফরের সূচি নিশ্চিত করে।

## দলীয় সদস্য

## প্রস্তুতিমূলক ম্যাচ

## টেস্ট সিরিজ

### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

### ৫ম টেস্ট

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২১-এ অস্ট্রেলীয় ক্রিকেট
বিষয়শ্রেণী:২০২২-এ অস্ট্রেলীয় ক্রিকেট
বিষয়শ্রেণী:২০২১-এ ইংরেজ ক্রিকেট
বিষয়শ্রেণী:২০২২-এ ইংরেজ ক্রিকেট
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:ইংল্যান্ড ক্রিকেট দলের অস্ট্রেলিয়া সফর
২০২১–২২
কখনো মেঘ

***কখনো মেঘ*** হল একটি জনপ্রিয় রহস্য রহস্য রোমান্টিক বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬৮ সালে চলচ্চিত্র ভারতী ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাসগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, অঞ্জনা ভৌমিক, কালী বন্দ্যোপাধ্যায়, কামু মুখোপাধ্যায়।

## কাহিনী

ছুটিতে থাকাকালীন, আর্ট টিচার সীমা রাই নারায়ণ চৌধুরী নামে এক কমনীয় অপরিচিত ব্যক্তির সাথে দেখা করেন। এই জুটি বন্ধুত্ব গড়ে তোলে। বাড়ি ফিরে সে দেখতে পায় তার অ্যাপার্টমেন্ট ভাঙচুর করা হয়েছে এবং তাকে জানানো হয় যে তার পথভ্রষ্ট কাকাকে হত্যা করা হয়েছে। তিনি কাকাকে কমই চিনতেন কিন্তু তিনি জানতে পারেন যে তিনি হীরা চোরাচালানের সাথে জড়িত ছিলেন। অন্য চোরাচালানকারী যাকে তিনি একবার দ্বিধাবিভক্ত করেছিলেন, তারা সীমাকে অনুসরণ করতে শুরু করে, বিশ্বাস করে যে সে হীরার ভাগ লুকিয়ে রেখেছে। নারায়ণ চৌধুরী শহরে আসে এবং সীমা তার সাহচর্যে সান্ত্বনা পায়। কিন্তু তাকে কি বিশ্বাস করা যায় নাকি তার কোন খারাপ উদ্দেশ্য আছে?

## শ্রেষ্ঠাংশে

* উত্তম কুমার
* অঞ্জনা ভৌমিক
* কালী বন্দ্যোপাধ্যায়
* শীবেন বন্দ্যোপাধ্যায়
* রবিন ব্যানার্জী
* অর্ধেন্দু ভট্টাচার্য
* শক্তি ভট্টাচার্য
* অমর বিশ্বাস
* বীনা বিশ্বাস
* ইন্দুলেখা চ্যাটার্জী
* নৃপতি চট্টোপাধ্যায়
* সুব্রত চট্টোপাধ্যায়
* বলাই দাস
* বিমল দাস
* কল্পনা দাস
* নীলিমা দাস
* সুধীর দাস
* অরিন্দম গঙ্গোপাধ্যায়

## সাউন্ডট্রাক

## তথ্যসূত্র

## বহিঃসংযোগ
* 

বিষয়শ্রেণী:১৯৬৮-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:হিন্দি ভাষার চলচ্চিত্র
২০২১–২২ পুরুষ অ্যাশেজ সিরিজ

**২০২১–২২ অ্যাশেজ সিরিজ** (পৃষ্ঠপোষকতাজনিত কারণে যেটি **ভোডাফোন পুরুষ অ্যাশেজ সিরিজ** নামে পরিচিত) ছিল অস্ট্রেলিয়া ও ইংল্যান্ডের মধ্যে অনুষ্ঠিত একটি টেস্ট ক্রিকেট ম্যাচের সিরিজ। সিরিজটি দি অ্যাশেজ নামে পরিচিত ইংল্যান্ড ও অস্ট্রেলিয়ার মধ্যে ঐতিহাসিক দ্বৈরথের একটি অংশ। ২০২১ সালের ৮ ডিসেম্বর ও ২০২২ সালের ১৮ জানুয়ারির মধ্যে অস্ট্রেলিয়ার পাঁচটি ভেন্যুতে সিরিজের ম্যাচগুলো খেলা হয়। সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়।

সিরিজে অস্ট্রেলিয়া ৪–০ ব্যবধানে জয়লাভ করে।

## দলীয় সদস্য

## সূচি
### ১ম টেস্ট

### ২য় টেস্ট

### ৩য় টেস্ট

### ৪র্থ টেস্ট

### ৫ম টেস্ট

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:দি অ্যাশেজ
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:২০২১-এ অস্ট্রেলীয় ক্রিকেট
বিষয়শ্রেণী:২০২২-এ অস্ট্রেলীয় ক্রিকেট
বিষয়শ্রেণী:২০২১-এ ইংরেজ ক্রিকেট
বিষয়শ্রেণী:২০২২-এ ইংরেজ ক্রিকেট
কালীপদ বিশ্বাস

**কালীপদ বিশ্বাস** (৩ ডিসেম্বর, ১৮৯৯ – ২৯ ডিসেম্বর, ১৯৬৯) ছিলেন খ্যাতনামা উদ্ভিদবিজ্ঞানী যিনি ভারতীয় উপমহাদেশ অঞ্চলের এক শৈবালবিশেষজ্ঞ এবং কলকাতার বটানিক্যাল গার্ডেনের ১৯৩৭ খ্রিস্টাব্দ হতে ১৯৫৫ খ্রিস্টাব্দ সময়ের প্রথম ভারতীয় অধিকর্তা ছিলেন।।

কালীপদ বিশ্বাস ব্রিটিশ ভারতের কলকাতার বেলতলায় ১৮৯৯ খ্রিস্টাব্দের ৩রা ডিসেম্বর জন্ম গ্রহণ করেন। তার পিতা ছিলেন সারদাপ্রসাদ বিশ্বাস। তিনি কলকাতার ভবানীপুরের মিত্র ইন্সটিটিউশনে স্কুলে পডাশোনা করেন। এখানে তার সহপাঠী ছিলেন শ্যামাপ্রসাদ মুখোপাধ্যায়।তিনি ১৯২০ খ্রিস্টাব্দে বঙ্গবাসী কলেজ থেকে আই.এ, পাশ করেন এবং  স্নাতক হন। এখানে তার শিক্ষকেরা  ছিলেন শঙ্কর পুরুষোত্তম আগারকার, সূর্যকান্ত নিজানন্দ বল, এস সি ব্যানার্জি, গিরিশচন্দ্র বসু। অত্যন্ত মেধাবী ছাত্র ছিলেন তিনি। ১৯২২ খ্রিস্টাব্দে তিনি উদ্ভিদবিদ্যায় স্নাতকোত্তরে প্রথম শ্রেণীতে প্রথম হন এবং স্বর্ণ পদক লাভ করেন। ১৯৩৬ খ্রিস্টাব্দে ইউরোপ যান এবং যুক্তরাজ্যের কিউ এবং এডিনবরার  রয়াল বোটানিক্যাল গার্ডেনে ও ব্রিটিশ মিউজিয়ামের প্রাকৃতিক ইতিহাস বিভাগে যোগ দেন। ১৯৩৭ খ্রিস্টাব্দে এডিনবরা বিশ্ববিদ্যালয় থেকে ডি.এসসি ডিগ্রি লাভ করেন

তিনি ১৯২৮ খ্রিস্টাব্দে এবং ১৯৩৬ খ্রিস্টাব্দে  ইলিয়ট গোল্ড মেডেল লাভ করেন। ১৯৩৭ খ্রিস্টাব্দে রয়াল বটানিক্যাল গার্ডেনের ওষধিশালায় মেধাবী সেবা প্রদানের জন্য পান করোনেশন মেডেল। ১৯৫২ খ্রিস্টাব্দে পদ্ধতিগত উদ্ভিদবিদ্যায় উল্লেখযোগ্য গবেষণার জন্য পল জোহানেস ব্রিহিল স্মৃতি পদক লাভ করেন। ১৯৫২ খ্রিস্টাব্দে তিনি এককড়ি ঘোষের সঙ্গে  'ভারতীয় বনৌষধি (৩ খণ্ড) বইটির  জন্য পশ্চিমবঙ্গ সরকারের রবীন্দ্র পুরস্কার লাভ করেন এবং ১৯৬৯ খ্রিস্টাব্দে বার্কলে স্মৃতি পদক পান

কালীপদ বিশ্বাস পল জোহানেস ব্রুলের আগ্রহে কলকাতার সল্ট লেক ও ওড়িশার চিল্কা হ্রদে জলজ প্রাণী হতে শৈবালপুঞ্জের পুঙ্খানুপুঙ্খ সমীক্ষা করেন  তিনি ১৯২৭ খ্রিস্টাব্দে কলকাতার রয়াল বটানিক্যাল গার্ডেনের ওষধিশালার কিউরেটর নিযুক্ত হন। ১৯৩৬ খ্রিস্টাব্দে তিনি স্যার উইলিয়াম রাইট স্মিথের অধীনে গবেষণার জন্য এডিনবার্গে যান। ১৯৩৭ খ্রিস্টাব্দে এডিনবরা বিশ্ববিদ্যালয় থেকে ডি.এসসি ডিগ্রি লাভ করেন এবং দেশে ফিরে বটানিক্যাল সার্ভে অফ ইন্ডিয়ার অধিকর্তা হন। বটানিক্যাল গার্ডেন থেকে অবসরের পর ১৯৫৪ খ্রিস্টাব্দে  তিনি পশ্চিমবঙ্গ সরকারের ওষধি গাছপালা বিষয়ক দপ্তরের অধিকর্তা হন। ১৯৫৫-৫৬ খ্রিস্টাব্দে তিনি সেন্ট্রাল ইন্ডিয়ান মেডিসিনাল প্লান্টস অরগানাইজেশন এবং লখনউ-এর ন্যাশনাল বটানিক গার্ডেনের কার্বকরী কমিটির সভাপতি ছিলেন। ১৯৬৪ খ্রিস্টাব্দে অবসর গ্রহণের পর কলকাতা বিশ্ববিদ্যালয়ের, ইমেরিটাস বিজ্ঞানী ছিলেন 

বিশ্বাস উদ্ভিদবিদ্যা এবং উদ্ভিদ ইতিহাসের উপর অসংখ্য গবেষণাপত্র লিখেছেন।  *তিনি ফিকাস কৃষ্ণকে* *ফিকাস বেঙ্গালেনসিসের* একটি মিউট্যান্ট জাত হিসেবে বিবেচনা করেছিলেন। 

## তথ্যসূত্র

বিষয়শ্রেণী:কলকাতা জেলার ব্যক্তি
বিষয়শ্রেণী:১৯৬৯-এ মৃত্যু
বিষয়শ্রেণী:১৮৯৯-এ জন্ম
বিষয়শ্রেণী:বাঙালি বিজ্ঞানী
বিষয়শ্রেণী:কলকাতার বিজ্ঞানী
২০২১ জার্মানি ত্রিদেশীয় সিরিজ

**২০২১ জার্মানি ত্রিদেশীয় সিরিজ** ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২১ সালের আগস্ট মাসে জার্মানিতে অনুষ্ঠিত হয়। টুর্নামেন্টটি ২০২১ সালের মে মাসে অনুষ্ঠিত হওয়ার কথা ছিল, কিন্তু কোভিড-১৯ মহামারির কারণে জার্মানিতে লকডাউন শুরু হওয়ার ফলে টুর্নামেন্টটি স্থগিত করা হয়।

টুর্নামেন্টটিতে স্বাগতিক জার্মানির সঙ্গে অংশগ্রহণ করে ফ্রান্স ও নরওয়ে। প্রাথমিকভাবে স্পেনের অংশগ্রহণে একটি চতুর্দেশীয় টুর্নামেন্ট আয়োজনের কথা থাকলেও ২০২১ সালের ২৮ জুলাই কোভিড-১৯ সংক্রান্ত সীমাবদ্ধতার কারণে স্পেন নিজেদের নাম প্রত্যাহার করে নেয়। টুর্নামেন্টের প্রতিটি ম্যাচ ক্রেফেল্ট শহরে জার্মান ক্রিকেট ফেডারেশন-এর জাতীয় ক্রিকেট পারফরম্যান্স কেন্দ্রের অন্তর্গত বায়ার উয়ারডিংগ্‌ন ক্রিকেট মাঠে অনুষ্ঠিত হয়। এ টুর্নামেন্টের ম্যাচগুলো ছিল জার্মানির মাটিতে অনুষ্ঠিত হওয়া প্রথম আনুষ্ঠানিক পুরুষ টি২০ আন্তর্জাতিক ম্যাচ। টুর্নামেন্টের ফাইনালে নরওয়েকে ৬ উইকেটে হারিয়ে বিজয়ী হয় জার্মানি।

## দলীয় সদস্য

## রাউন্ড-রবিন
### পয়েন্ট তালিকা

 ফাইনালে উত্তীর্ণ

### সূচি

----

----

----

----

----

## ফাইনাল

## তথ্যসূত্র

## বহিঃসংযোগ
* ইএসপিএনক্রিকইনফোতে টুর্নামেন্টের প্রধান পাতা 

বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
বাংলাদেশ জমিয়াতুল মোদার্রেছীন

**জমিয়াতুল মোদার্রেছীন** হলো বাংলাদেশের আলিয়া মাদরাসাসমূহের শিক্ষকগণের একটি অরাজনৈতিক সংগঠন। ১৯৩৭ সালে প্রতিষ্ঠিত, এই সংগঠনটি তৎকালীন সময় থেকে ভারত ও বাংলাদেশে ইসলাম ও মাদরাসা শিক্ষা প্রসারে গুরুত্বপূর্ণ  ভূমিকা রাখছে।

## নামকরণ
**জমিয়াতুল মোদার্রেছীন** আরবি দুটি শব্দ, অর্থ- মাদরাসার শিক্ষকগণ। যেহেতু মাদরাসার শিক্ষকগণ এ সংগঠনটির সদস্য তাই এ নাম।

## ইতিহাস
১৭৮০ সালে কলকাতা আলিয়া মাদরাসা স্থাপন হলে এ বাংলা ও আসামে অসংখ্য আলিয়া মাদরাসার কারিকুলামে মাদরাসা প্রতিষ্ঠিত হয়। এসব মাদরাসা প্রতিষ্ঠার পিছনে ভারতের পীর-মাশায়েখগণ ভূমিকা রাখেন। ১৯৩৭ সালে ফুরফুরার পীর আবু বকর সিদ্দিকী ও ছারছীনার পীর নেছারউদ্দীন আহমদের চেষ্টায় **বাংলা-আসাম জমিয়াতুল মোদার্রেছীন** নামে প্রথম সংগঠন প্রতিষ্ঠিত হয়। পরে জৌনপুরীর পীর, ফুলতলির পীর, ফেনীর মাওলানা ওবায়দুল হক প্রমুখ এ সংগঠনের উন্নয়নে জড়িত হয়। ১৯৭১ সালে বাংলাদেশ স্বাধীন হওয়ার পর ১৯৭৬ সালে মাওলানা এম এ মান্নান এর হাল ধরেন এবং সংগঠনটির সভাপতি নির্বাচিত হন। বর্তমানে সংগঠনটির কার্যক্রম চলমান আছে।

## লক্ষ্য ও উদ্দেশ্য
* শিক্ষক, ছাত্রদের সমস্যার সমাধান।
* মাদরাসার সার্থ রক্ষা
* আরবি শিক্ষার প্রসার
* ইসলামী সমাজ কায়েমে যোগ্য নাগরিক তৈরী করা। ইত্যাদি।
## কার্যক্রম
সংগঠনটির আছে-
* জাতীয় নির্বাহী পরিষদ
* জেলা কমিটি
* উপজেলা কমিটি
* মহানগর কমিটিি।

এসব কমিটির মাধ্যমে শিক্ষক, মাদরাসা ও ছাত্রদের সমস্যার সমাধান এবং সাংগঠনিক কাজ পরিচালনা করে।
## সমালোচনা
**জমিয়াতুল মোদার্রেছীন** ও সাধারণ শিক্ষক সংগঠনদের সাথে এ সংগঠনের মাঝে মাঝে বিরোধ দেখা দেয়। বাংলাদেশ মাদরাসা জেনারেল টিচার্স এসোসিয়েশন কর্তৃক সাধারণ শিক্ষিতদের মাদরাসার দায়িত্বে নিয়োগের দাবির ক্ষেত্রে মতবিরোধ দেখা দেয়।
## তথ্যসূত্র

বিষয়শ্রেণী:১৯৩৭-এ প্রতিষ্ঠিত সংগঠন
বিষয়শ্রেণী:বাংলাদেশের ইসলামি সংগঠন
বিষয়শ্রেণী:১৯৩৭-এ ব্রিটিশ ভারতে প্রতিষ্ঠিত
বিষয়শ্রেণী:আলিয়া মাদ্রাসা
বিষয়শ্রেণী:শিক্ষা সংগঠন
খণ্ডখাদ্যক

**খণ্ডখাদ্যক** ৬৬৫ খ্রিস্টাব্দে প্রাচীন ভারতীয় গণিতবিদ এবং জ্যোতির্বিজ্ঞানী ব্রহ্মগুপ্তের লেখা জ্যোতির্বিজ্ঞান বিষয়ক একটি গ্রন্থ। খণ্ডখাদ্যক অর্থ খাদ্যের গ্রাস বা এক টুকরো খাবার। সংস্কৃত ভাষার আট অধ্যায়ের এই গ্রন্থে ব্রহ্মগুপ্ত গ্রহের দ্রাঘিমাংশ, দৈনিক ঘূর্ণন গতি, চন্দ্র ও সূর্যগ্রহণ, তাদের উদয় ও অস্ত, চন্দ্রকলা এবং
গ্রহসংযোগের মতো বিষয়বস্তু আলোচনা করেছেন। প্রাচীন এই গ্রন্থে একটি পরিশিষ্টও রয়েছে, কিছু সংস্করণে যার মাত্র একটি অধ্যায় এবং অন্যান্য সংস্করণে তিনটি অধ্যায় বিদ্যমান।

গ্রন্থটি আর্যভট্টের *অর্ধরাত্রিকাপক্ষে*র প্রতিক্রিয়া হিসেবে লেখা হয়েছিল।
বইটি আল-বেরুনির নিকট সংস্কৃত ভাষায় পরিচিত ছিল।

## তথ্যসূত্র

## বহিঃসংযোগ
* হিন্দি সংস্করণ, আমাজন ডট কম
*বীণা চ্যাটার্জীর হিন্দি সংস্করণ,  বুকস গুগল ডট কম

বিষয়শ্রেণী:ব্রহ্মগুপ্ত
বিষয়শ্রেণী:সংস্কৃত গ্রন্থ
বিষয়শ্রেণী:ভারতীয় গণিত
বিষয়শ্রেণী:জ্যোতির্বিজ্ঞান
বিষয়শ্রেণী:জ্যোতির্বিজ্ঞানের বই
বিষয়শ্রেণী:হিন্দু জ্যোতির্বিজ্ঞান
বিষয়শ্রেণী:৭ম শতাব্দীর ভারতীয় বই
বিষয়শ্রেণী:৭ম শতাব্দীর সংস্কৃত সাহিত্য
জ্যোতিপ্রকাশ বসু

**জ্যোতিপ্রকাশ বসু** (১৮৯৪ - ১৯৬৮) ছিলেন একজন ভারতীয় বাঙালি চিকিৎসক, যিনি ভারতে বহুমূত্ররোগের আধুনিক চিকিৎসার জনক। তিনি কলকাতার স্কুল অব ট্রপিক্যাল মেডিসিনে ডায়াবেটিস বা বহুমূত্ররোগ নিয়ে গবেষণা করেন এবং ভারতে প্রথম ইনসুলিন প্রয়োগ করেন। ১৯২৩ খ্রিস্টাব্দে তিনি কলকাতার স্কুল অব ট্রপিক্যাল মেডিসিনে ভারতের প্রথম ডায়াবেটিক ক্লিনিক চালু করেন। তিনি লন্ডনের কেমিক্যাল সোসাইটির ফেলো নির্বাচিত হন।

## গবেষণা
ডাঃ বসু ১৯২২ খ্রিস্টাব্দে গ্লাইকোসুরিয়া নিয়ে গবেষণা করার সময় দেখান যে গর্ভাবস্থায় গ্লাইকোসুরিয়া রোগের ক্ষেত্রে পিটুইটারি গ্রন্থি গুরুত্বপূর্ণ ভূমিকা পালন করে। ডাঃ জে পি বসু খরগোশের উপর ইনসুলিনের পরীক্ষা-নিরীক্ষা করতে গিয়ে একটি আকর্ষণীয় পর্যবেক্ষণ লক্ষ্য করেছিলেন। তিনি দেখেন যে ইনসুলিনের প্রভাব প্রাণীর রঙের সঙ্গে ঘনিষ্ঠভাবে সম্পর্কিত। ইনসুলিন আবিষ্কারের মাত্র দুই বছর পর, ১৯২৩ খ্রিস্টাব্দের শুরুর দিকে ডাঃ বসু ভারতে প্রথম ইনসুলিনের প্রয়োগ করেন। তিনি কলকাতার স্কুল অব ট্রপিক্যাল মেডিসিনে গবেষণা করাকালীন কুমুদিনী নামক ১২ বছরের এক বালিকার উপর ইনসুলিনের প্রথম সফল প্রয়োগ করেন। সেই বছরেরই ডিসেম্বরে একটি জার্নালে তিনি ইনসুলিনের উৎপাদন, সংরক্ষণ পদ্ধতি, ক্রিয়া-পদ্ধতি, ইনসুলিন ব্যবহারের লক্ষণ ইত্যাদি বিষয়ে একটি নিবন্ধ লেখেন। তিনি সেই প্রবন্ধে তাঁর নিজের উপর করা একটি পরীক্ষার ফলাফল সহ ডায়াবেটিসবিহীন ব্যক্তিদের উপর ইনসুলিনের প্রভাব ব্যাখ্যা করেছিলেন। ১৯২৮ খ্রিস্টাব্দে তিনি ব্যাখ্যা করেন যে ডায়াবেটিসের চিকিৎসা হিসাবে ইনসুলিন প্রয়োগের পরেই রক্তে শর্করার পরিমাণ গুরুত্বপূর্ণ ভাবে বৃদ্ধি পায়। তিনি ভারতীয়দের মৌলিক বিপাক, ধমনী এবং শিরার রক্তে শর্করার পার্থক্য, ইনসুলিন অ্যানাফিল্যাক্সিস, প্রোটামাইন জিঙ্ক ইনসুলিন, ডায়াবেটিস এবং হাইপোগ্লাইসেমিয়ার চিকিৎসায় ভিটামিন-বি-এর ভূমিকা সহ ডায়াবেটিস সম্পর্কিত বেশ কয়েকটি বিষয়ে ধারাবাহিকভাবে কাজ করেছিলেন। তিনি ডায়াবেটিস টাইপ-১ এ আক্রান্ত শিশুদের শারীরিক পরিবর্তন সম্পর্কে বিস্তারিত ব্যাখ্যা করেন। তিনি *হ্যান্ডবুক অন ডায়াবেটিস মেলিটাস এন্ড ইটস মডার্ন ট্রিটমেন্ট* নামক একটি বই লেখেন।
 
## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:১৯৬৮-এ মৃত্যু
বিষয়শ্রেণী:ভারতীয় চিকিৎসক
২০২১-এর হাইতি ভূমিকম্প

হিস্পানিওলা দ্বীপের ক্যারিবিয়ান দেশ হাইতির তিবুরন উপদ্বীপে ২০২১ সালের ১৪ই আগস্ট সকাল ৮:২৯:০৯ এডিটি-তে ৭.২ মাত্রার ভূমিকম্প আঘাত হানে। ভূমিকম্পটি রাজধানী পর্তোপ্রাঁসের থেকে আনুমানিক ১৫০ কিলোমিটার (৯৩ মাইল; ৮১ এনএমআই) পশ্চিমে পেটিট-ট্রু-ডি-নিপ্পসের কাছে ভূগর্ভের ১০ কিলোমিটার (৬.২ মাইল; ৫.৪ এনএমআই) গভীরে হাইপোসেন্টারের মাধ্যমে আঘাত হানে। শক্তিশালী ভূমিকম্প হাইতিয়ান উপকূলের জন্য সুনামির সতর্কতা জারি করা হয়, যা কিছুক্ষণ পরেই সুনামির সতর্কতা তুলে নেওয়া হয়। মার্কিন ভূতাত্ত্বিক জরিপ "উচ্চ হতাহতের" ও ব্যাপক বিপর্যয়ের অনুমান করে। বর্তমানে হতাহতের সংখ্যা 1400জন অনুমান করা হয়েছে, এটি বর্তমানে ২০২১ সালের সবচেয়ে মারাত্মক ভূমিকম্প এবং ২০১৮ সালের সুলাওয়েসি ভূমিকম্পের পর বিশ্বব্যাপী সবচেয়ে বড় প্রানঘাতী ঘটনা।

## প্রভাব
হাইতির প্রধানমন্ত্রী এরিয়েল হেনরি বিপুল সংখ্যক হতাহতের ঘটনায় এবং মারাত্মক ক্ষয়ক্ষতির কারণে জরুরী অবস্থা ঘোষণা করেছেন। ভূমিকম্পের ফলে কমপক্ষে ১৪০০ জন নিহত হয়। লেস কাইসের হোতেল লি মাঙ্গুইয়ার ভূমিকম্পে ভেঙ্গে পড়ে। এতে প্রাক্তন সিনেটর এবং লেস কাইসের সাবেক মেয়র গ্যাব্রিয়েল ফোর্টুনসহ বেশ কয়েকজন নিহত হন। এই ভূমিকম্পে মৃত্যুর পাশাপাশি কমপক্ষে ১,৮০০ জন আহত হয়েছে।

## তথ্যসূত্র

বিষয়শ্রেণী:২০২১-এ হাইতি
বিষয়শ্রেণী:২০২১-এ ভূমিকম্প
বিষয়শ্রেণী:হাইতিতে ভূমিকম্প
বিষয়শ্রেণী:ক্যারিবিয়ানে ভূমিকম্প
চতুর্ভাগ

থাম্ব|৩০০পিক্সেল|কার্তেসীয় স্থানাংক ব্যবস্থার চারটি চতুর্ভাগ
দ্বিমাত্রিক কার্তেসীয়  ব্যবস্থার অক্ষ দুটি কোন সমতলকে যে চারটি অসীম অঞ্চলে বিভক্ত করে সেই চারটি অঞ্চলের প্রতিটিই এক একটি **চতুর্ভাগ** যেখানে প্রতিটি চতুর্ভাগ দুটি অর্ধ-অক্ষ দ্বারা সীমাবদ্ধ।

চতুর্ভাগগুলোকে উত্তর-পূর্ব বা উপরের ডানদিক থেকে শুরু করে ঘড়ির কাঁটার বিপরীতে প্রথম থেকে চতুর্থ ক্রমে চিহ্নিত করা হয় এবং ১ম চতুর্ভাগ, ২য় চতুর্ভাগ... ৪র্থ চতুর্ভাগ রূপে ডাকা হয়। চিহ্নিতকরণের ক্ষেত্রে সচরাচর রোমান সংখ্যা ব্যবহার করা হয়, তবে সেটা বাধ্যতামূলক নয়। উপরের ডানদিকের চতুর্ভাগটি ১ম, উপরের বামদিকের চতুর্ভাগটি ২য়, নিচের বামদিকের চতুর্ভাগটি ৩য় এবং নিচের ডানদিকের চতুর্ভাগটি ৪র্থ চতুর্ভাগ হিসেবে সর্বদা নির্ধারণ করা হয়।

প্রথম চতুর্ভাগে (*x*;&nbsp;*y*) ক্রমজোড়ের চিহ্ন হবে (+;&nbsp;+), দ্বিতীয়টিতে (−;&nbsp;+), তৃতীয়টিতে (−;&nbsp;−) এবং চতুর্থটিতে (+;&nbsp;−) । 

## নেমোনিক
থাম্ব|none|প্রতিটি চতুর্ভাগে ত্রিকোণমিতিক ফাংশনসমূহের চিহ্ন।
চতুর্ভাগসমূহে ত্রিকোণমিতিক ফাংশন অর্থাৎ ত্রিকোণমিতিক অনুপাতগুলোর চিহ্ন সহজে মনে রাখার জন্য দেশ ও কালভেদে স্মৃতি সহায়ক বিভিন্ন নেমোনিক ব্যবহার করা হয়।
উপরের চিত্রের "All Science Teachers Crazy" নেমোনিকটি sine, cosine এবং tangent ফাংশনের জন্য ব্যবহার করা হয়। প্রথম চতুর্ভাগের জন্য "All" যার অর্থ সকল ফাংশন ধনাত্মক। দ্বিতীয় চতুর্ভাগের ক্ষেত্রে "Science" যার অর্থ sine এবং এর বিপরীত cosecant ফাংশন ধনাত্মক। তৃতীয় ক্ষেত্রে "Teachers" যার অর্থ tangent এবং এর বিপরীত cotangent ধনাত্মক। আর চতুর্থ চতুর্ভাগের ক্ষেত্রে "Crazy" যার অর্থ cosine এবং এর বিপরীত secant ফাংশন ধনাত্মক।

## তথ্যসূত্র

## বহিঃসংযোগ
*
*প্ল্যানেটম্যাথের quadrant নিবন্ধ

বিষয়শ্রেণী:ইউক্লিডীয় সমতলীয় জ্যামিতি
২০২১–২২ নিউজিল্যান্ড ক্রিকেট দলের ভারত সফর

নিউজিল্যান্ড পুরুষ ক্রিকেট দল দুটি টেস্ট ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য ২০২১ সালের নভেম্বর ও ডিসেম্বর মাসে ভারত সফর করে। টেস্ট ম্যাচগুলো ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়। ২০২১ সালের সেপ্টেম্বর মাসে ভারতীয় ক্রিকেট নিয়ন্ত্রণ বোর্ড (বিসিসিআই) সফরের সূচি নিশ্চিত করে।

২০২১ আইসিসি পুরুষ টি২০ বিশ্বকাপের আগে বিরাট কোহলি টুর্নামেন্ট শেষে ভারতের টি২০আই অধিনায়কত্ব থেকে সরে দাঁড়াবেন বলে ঘোষণা দেন। ২০২১ সালের নভেম্বর মাসে বিসিসিআই রোহিত শর্মাকে নিউজিল্যান্ডের বিপক্ষে সিরিজের জন্য ভারতের টি২০আই অধিনায়ক হিসেবে ঘোষণা করে। অজিঙ্কা রাহানেকে প্রথম টেস্ট ম্যাচের জন্য ভারতের অধিনায়ক ঘোষণা করা হয়। টি২০আই সিরিজ শুরুর আগে নিউজিল্যান্ড ক্রিকেট ঘোষণা দেয় যে কেন উইলিয়ামসন টেস্ট ম্যাচের প্রস্তুতির দিকে মনোযোগ দেয়ার জন্য টি২০আই দল থেকে সরে দাঁড়িয়েছেন। টিম সাউদিকে প্রথম টি২০আই ম্যাচের জন্য অধিনায়ক হিসেবে ঘোষণা করা হয়।

টি২০আই সিরিজে ভারত ৩–০ ব্যবধানে জয়লাভ করে। দুই টেস্টের প্রথমটি ড্র হয়। দ্বিতীয় টেস্টে ভারত জয়লাভ করে ও ১-০ ব্যবধানে সিরিজ নিজেদের করে নেয়।

## দলীয় সদস্য

অ্যাডাম মিলনাকে চোটের বদলি হিসেবে নিউজিল্যান্ডের টি২০আই দলে রাখা হয়। কলিন দ্য গ্রন্ডহোম ও ট্রেন্ট বোল্ট বুদ্‌বুদজনিত ক্লান্তির কারণে নিউজিল্যান্ডের টেস্ট দল থেকে নিজেদের নাম প্রত্যাহার করে নেন। ২০২১ আইসিসি পুরুষ টি২০ বিশ্বকাপে ইংল্যান্ডের বিরুদ্ধে সেমিফাইনাল ম্যাচে হাতে চোট পাওয়ায় ডেভন কনওয়ে নিউজিল্যান্ডের টেস্ট ও টি২০আই দল থেকে ছিটকে যান। তাঁর বদলি হিসেবে নিউজিল্যান্ডের টেস্ট দলে ড্যারিল মিচেলকে নেয়া হয়। প্রথম টি২০আই ম্যাচ শুরুর দিনে কাইল জেমিসন টেস্ট সিরিজের প্রতি মনোযোগ দেয়ার জন্য টি২০আই সিরিজের দল থেকে নিজের নাম প্রত্যাহার করে নেন। লোকেশ রাহুল চোটের কারণে ভারতের টেস্ট দল থেকে ছিটকে গেলে তাঁর বদলি হিসেবে সূর্যকুমার যাদবকে দলে নেয়া হয়।

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## টেস্ট সিরিজ
### ১ম টেস্ট

### ২য় টেস্ট

## টীকা

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

বিষয়শ্রেণী:২০২১-এ ভারতীয় ক্রিকেট
বিষয়শ্রেণী:২০২১-এ নিউজিল্যান্ডীয় ক্রিকেট
বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
বিষয়শ্রেণী:নিউজিল্যান্ড ক্রিকেট দলের ভারত সফর
কে এম মোহসীন

**কে এম মোহসীন** (২৭ মে ১৯৩৮ - ২২ ফেব্রুয়ারি ২০২১) একজন বাংলাদেশী ইতিহাসবিদ ও শিক্ষাবিদ। তিনি ঢাকা বিশ্ববিদ্যালয়ের (ঢাবি) ইতিহাস বিভাগের প্রাক্তন অধ্যাপক এবং বেসরকারি ঢাকা ইন্টারন্যাশনাল ইউনিভার্সিটির (ডিআইইউ) সাবেক উপাচার্য। তিনি বাংলাদেশ ইতিহাস সমিতি ও ইতিহাস একাডেমির সভাপতি ছিলেন।

## জন্ম
তিনি ১৯৩৮ সালের ২৭ মে রাজবাড়ীতে জন্মগ্রহণ করেন।

## শিক্ষাজীবন
কে এম মোহসীন ঢাকা বিশ্ববিদ্যালয়ের ইতিহাস বিভাগ থেকে ১৯৫৯ সালে স্নাতক এবং ১৯৬০ সালে স্নাতকোত্তর ডিগ্রি লাভ করেন। তিনি ১৯৬৬ সালে লন্ডন বিশ্ববিদ্যালয়ের স্কুল অব ওরিয়েন্টাল অ্যান্ড আফ্রিকান স্টাডিজ থেকে পিএইচডি ডিগ্রি অর্জন করেন।

## কর্মজীবন
মোহসীন ঢাকা বিশ্ববিদ্যালয়ের ইতিহাস বিভাগে দীর্ঘকাল অধ্যাপনা করেছেন। কর্মজীবনে তিনি ঢাবির কলা অনুষদের ডিন, সলিমুল্লাহ মুসলিম হলের প্রাধ্যক্ষ, ইতিহাস বিভাগের প্রধান, শিক্ষক সমিতির সভাপতি, বাংলাদেশ বিশ্ববিদ্যালয় মঞ্জুরী কমিশনের সদস্য, বাংলাদেশ স্কাউটসের জাতীয় কমিশনারসহ বিভিন্ন গুরুত্বপূর্ণ দায়িত্ব পালন করেন। এছাড়াও তিনি বাংলাদেশ ইতিহাস সমিতি এবং ইতিহাস একাডেমির সভাপতি ছিলেন।

কে এম মোহসীন ২০১৪ সালে ঢাকা ইন্টারন্যাশনাল ইউনিভার্সিটির উপাচার্যের দায়িত্বভার গ্রহণ করেন। ২০১৮ সালে তিনি দ্বিতীয় মেয়াদে পরবর্তী চার বছরের জন্য বিশ্ববিদ্যালয়টির উপাচার্য হিসেবে পুনর্নিয়োগ পান।

## প্রকাশনা
মোহসীন ব্রিটিশ-ভারতের অর্থনীতি, রাজনীতি ও ইতিহাস প্রভৃতি বিষয়ে গবেষণার জন্য সুপরিচিত। তিনি ৭টি গ্রন্থ ও ৩৫টি গবেষণা প্রবন্ধ প্রকাশ করেন।

## সদস্যপদ
তিনি বাংলাদেশ ইতিহাস সমিতি এবং ইতিহাস একাডেমিসহ বিভিন্ন পেশাজীবী ও গবেষণা সংগঠনের সদস্য ছিলেন।

## মৃত্যু
মোহসীন কোভিড-১৯ এ আক্রান্ত হয়ে চিকিৎসাধীন অবস্থায় ২০২১ সালের ২২ ফেব্রুয়ারি ঢাকায় মৃত্যুবরণ করেন।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:রাজবাড়ী জেলার ব্যক্তি
বিষয়শ্রেণী:বাংলাদেশী শিক্ষাবিদ
বিষয়শ্রেণী:বাংলাদেশী ইতিহাসবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:২০২১-এ মৃত্যু
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:ঢাকা ইন্টারন্যাশনাল ইউনিভার্সিটির উপাচার্য
উপেন্দ্রনাথ বন্দ্যোপাধ্যায়

**উপেন্দ্রনাথ বন্দ্যোপাধ্যায়** (৬ জুন ১৮৭৯—৪ এপ্রিল ১৯৫০) একজন বাঙালি ভারতীয় স্বাধীনতা সংগ্রামী, সম্পাদক ও লেখক। তাঁর রচিত বিখ্যাত আত্মজীবনীমূলক গ্রন্থ হল *নির্বাসিতের আত্মকথা*। অন্তঃপুরে সাধক, প্রথম গুণের লেখক এবং জন্মগত দেশপ্রেমিক ছিলেন উপেন্দ্রনাথ বন্দ্যোপাধ্যায়। ১৯০৮ সালের ২ মে মানিকতলা গার্ডেন হাউস থেকে বারীন্দ্রকুমার ঘোষ ও অন্যান্যদের সঙ্গে মুজাফফরপুর বোমা মামলায় তাঁকে গ্রেফতার করা হয়।
## জীবনী
হুগলি জেলার চন্দননগরের গোন্দলপাড়ায় ১৮৭৯ সালে জন্মগ্রহণ করেন উপেন্দ্রনাথ। অল্প বয়সে সন্ন্যাস নিয়ে ভারবর্ষের নানা জায়গায় ঘুরে বেড়ান, পরে আবার সংসারে ফিরে আসেন। উপেন্দ্রনাথ ছিলেন প্রখ্যাত সংস্কৃত পণ্ডিত রমানাথ বন্দ্যোপাধ্যায়ের পুত্র। চন্দননগরের ডুপ্লে কলেজ থেকে এফ.এ. পাশ করে কলকাতা মেডিকেল কলেজে চিকিৎসাশাস্ত্র অধ্যয়ন করতে যোগ দিলেও ভগ্নস্বাস্থ্যের জন্য পড়া শেষ করতে পারেন নি। কিছুদিন শিক্ষকতা করেছিলেন তিনি। কলকাতার ডাফ কলেজে বি.এ. পাঠরত অবস্থায় যুগান্তর দলের সংস্পর্শে আসেন। ১৯০৫ সালে বঙ্গভঙ্গ আন্দোলনের সময় তিনি যুগান্তর ও বন্দে মাতরম পত্রিকার সঙ্গে যুক্ত হন। ১৯০৭ সালে বিখ্যাত আলিপুর ষড়যন্ত্র মামলায় মানিকতলার বাগানবাড়ী থেকে অরবিন্দ ঘোষ, বারীন্দ্রকুমার ঘোষ, উল্লাসকর দত্ত, যতীন্দ্রনাথ বন্দ্যোপাধ্যায়, কানাইলাল দত্ত, দেবব্রত বসু,হৃষিকেশ কাঞ্জিলাল ও আরও অনেক বিপ্লবীর সঙ্গে উপেন্দ্রনাথও ধরা পড়েন। তাঁর যাবজ্জীবন কারাদণ্ড হয়। সেলুলার জেলে তাঁর দীর্ঘ বারো বছর কারাবাসের কাহিনী নিয়ে লেখেন *নির্বাসিতের আত্মকথা* বইটি। মুক্তি লাভের পরে দেশবন্ধু চিত্তরঞ্জন দাশের *নারায়ণ* পত্রিকার সঙ্গে যুক্ত হন, বারীন্দ্রকুমার ঘোষের সঙ্গে বিজলী পত্রিকা প্রকাশ করেন। এর পর তিনি নিজ সম্পাদনায় প্রকাশ করেন সাপ্তাহিক আত্মশক্তি। দেশ বিরোধী লেখার জন্য ব্রিটিশ সরকার আবার উপেন্দ্রনাথকে ৩ বছরের জন্য কারাদণ্ডে দণ্ডিত করেছিল। ১৯২৬-এ মুক্ত পেয়ে ফরোয়ার্ড, লিবার্টি, অমৃতবাজার পত্রিকায় সাংবাদিকতার কাজ করতেন। ১৯৪৫ সালের এপ্রিল মাস থেকে আমৃত্যু তিনি দৈনিক বসুমতী পত্রিকার সম্পাদনা করেছেন। শেষ জীবনে হিন্দু মহাসভার সাথে যুক্ত হন ও বঙ্গীয় প্রাদেশিক হিন্দু মহাসভার সভাপতি নির্বাচিত হয়েছিলেন।
থাম্ব|Upendranath bannerjee

## রচিত গ্রন্থ
* *নির্বাসিতের আত্মকথা*
* *উনপঞ্চাশী*
* *পথের সন্ধান*
* *ধর্ম ও কর্ম*
* *স্বাধীন মানুষ*
* *জাতির বিড়ম্বনা*
* *ভবঘুরের চিঠি*
* *অনন্তানন্দের পত্র*
* *বর্তমান জগত*

## তথ্যসূত্র

বিষয়শ্রেণী:১৮৭৯-এ জন্ম
বিষয়শ্রেণী:১৯৫০-এ মৃত্যু
বিষয়শ্রেণী:বাঙালি বিপ্লবী
বিষয়শ্রেণী:বাঙালি সম্পাদক
বিষয়শ্রেণী:হিন্দু মহাসভার রাজনীতিবিদ
বিষয়শ্রেণী:হুগলি জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:ভারতীয় স্বাধীনতা কর্মী
পিএইচপিমাইএডমিন

**পিএইচপিমাইএডমিন** () হলো মাইএসকিউএল এবং মারিয়াডিবির জন্য একটি মুক্ত ও উন্মুক্ত উৎসের সফটওয়্যার টুল। প্রাথমিকভাবে পিএইচপিতে লেখা একটি সুবহ ওয়েব এপ্লিকেশন হিসাবে, এটি মাইএসকিউএল প্রশাসনের অন্যতম জনপ্রিয় সরঞ্জাম হয়ে উঠেছে, বিশেষ করে ওয়েব হোস্টিং পরিষেবার জন্য।

## ইতিহাস
টোবিয়াস র‌্যাশচিলার, তখনকার একজন আইটি পরামর্শদাতা এবং পরে সফটওয়্যার কোম্পানি মাগুমার প্রতিষ্ঠাতা, মাইএসকিউএল-ওয়েবএডমিন দ্বারা অনুপ্রাণিত হয়ে ১৯৯৮ সালে মাইএসকিউএলে পিএইচপি ভিত্তিক ওয়েব সম্মুখ প্রান্তে কাজ শুরু করেন। সময়ের অভাবের কারণে তিনি ২০০০ সালে প্রকল্পটি (এবং পিএইচপিএডসনিউ, যার মধ্যে তিনি মূল লেখকও ছিলেন) ছেড়ে দিয়েছিলেন।

ততক্ষণে, পিএইচপিমাইএডমিন ইতোমধ্যেই ব্যবহারকারীদের এবং অবদানকারীদের একটি বৃহৎ সম্প্রদায়ের সাথে সবচেয়ে জনপ্রিয় পিএইচপি অ্যাপ্লিকেশন এবং মাইএসকিউএল প্রশাসন সরঞ্জামগুলির মধ্যে একটি হয়ে উঠেছে। ক্রমবর্ধমান সংখ্যক প্যাচ সমন্বয় করার জন্য, তিনটি ডেভেলপারদের একটি দল (অলিভিয়ার মুলার, মার্ক ডেলিসেল এবং লোয়াক চ্যাপক্স) সোর্সফোর্জে পিএইচপিমাইএডমিন প্রজেক্ট নিবন্ধিত করে এবং ২০০১ সালে উন্নয়নের দায়িত্ব নেয়।

২০১৫ সালের জুলাই মাসে, মূল ওয়েবসাইট এবং ডাউনলোডগুলি সোর্সফোর্জ ছেড়ে একটি তথ্য প্রদান ব্যবস্থাতে চলে যায়। একই সময়ে, সংস্করণগুলি পিজিপি-স্বাক্ষরিত হতে শুরু করে। পরবর্তিতে, ইস্যু ট্র্যাকিং গিটহাবে সরানো হয় এবং মেইলিং তালিকাগুলি স্থানান্তরিত করা হয়। সংস্করণ ৪ এর আগে, যা ব্যবহারযোগ্যতা বৃদ্ধির জন্য ব্যাপকভাবে এজ্যাক্স ব্যবহার করে, সফটওয়্যারটি এইচটিএমএল ফ্রেম ব্যবহার করে।

## তথ্যসূত্র

## বহিঃসংযোগ

* 
* অনলাইন ডেমো
* ডেভেলপার ব্লগ 
* লাইসেন্সিং নির্দেশনা

বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:মাইএসকিউএল
বিষয়শ্রেণী:মারিয়াডিবি
রুরু ক্ষেত্র

থাম্ব|ঋষিকেশ মন্দির, পাল্পা, নেপাল।
**রুরু ক্ষেত্র** () হল একটি ধর্মীয় এবং সাংস্কৃতিক স্থান যেটি নেপালের রিদিখোলা এবং কালীগণ্ডকী নদীর সঙ্গমস্থলে অবস্থিত। এটি রিদি নামেও পরিচিত। এটি গুলমি, পালপা এবং সিয়াংজা জেলার ত্রি-সংযোগস্থল। এটি নেপালের চার ধামগুলির মধ্যে একটি।

মাঘে সংক্রান্তির সময় তিন দিন ধরে দীর্ঘ মেলা 'রিদিমেলা' অনুষ্ঠিত হয়। প্রথম, দ্বিতীয় ও তৃতীয় দিনকে যথাক্রমে জেঠি সংক্রান্তি, মৈলি সংক্রান্তি ও কাঞ্চি সংক্রান্তি বলা হয়। এটা বিশ্বাস করা হয় যে কেউ যদি তিন দিন কালিগণ্ডকী নদীতে পবিত্র স্নান করে এবং ঋষিকেশ মন্দিরে পূজা করে তাহলে মোক্ষ লাভ করবে। রুরু ক্ষেত্রের ঋষিকেশ কমপ্লেক্স ইউনেস্কোর বিশ্ব ঐতিহ্যের অস্থায়ী তালিকায় রয়েছে।

ভগবান বিষ্ণুর প্রতীক শালিগ্রাম এখানে কালীগণ্ডকী নদীর তীরে পাওয়া যায়।

## ইতিহাস
পাল্পার প্রথম রাজা মুকুন্দ সেন, কালীগণ্ডকী নদীতে পবিত্র ডুব দেওয়ার সময় ঋষিকেশের দেবতাকে আবিষ্কার করেন এবং ঋষিকেশের মন্দির প্রতিষ্ঠা করেন।

## আরও দেখুন
*রুরু ক্ষেত্রের ঋষিকেশ কমপ্লেক্স

## তথ্যসূত্র

বিষয়শ্রেণী:হিন্দু তীর্থস্থান
বিষয়শ্রেণী:নেপালের অঞ্চল
দোগলাস মার্তিনেস

**দোগলাস ফ্রান্সিস্কো মার্তিনেস হুয়ারেস** (; জন্ম: ৫ জুন ১৯৯৭; **দোগলাস মার্তিনেস** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব রিয়াল সল্ট লেক এবং হন্ডুরাস জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।

২০১৬ সালে, মার্তিনেস হন্ডুরাস অনূর্ধ্ব-২০ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন। তিনি ২০১৯ সালে হন্ডুরাসের হয়ে আন্তর্জাতিক পর্যায়ে অভিষেক করেছেন; হন্ডুরাসের জার্সি গায়ে তিনি এপর্যন্ত ৪ ম্যাচে ১টি গোল করেছেন। দলগতভাবে, মার্তিনেস এপর্যন্ত ১টি শিরোপা জয়লাভ করেছেন, যা তিনি রিয়াল মোনেকসের হয়ে জয়লাভ করেছেন।

## প্রারম্ভিক জীবন
দোগলাস ফ্রান্সিস্কো মার্তিনেস হুয়ারেস ১৯৯৭ সালের ৫ই জুন তারিখে হন্ডুরাসের ওলানচিতোয় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মার্তিনেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:হন্ডুরীয় ফুটবলার
বিষয়শ্রেণী:মেজর লিগ সকারের খেলোয়াড়
বিষয়শ্রেণী:মার্কিন যুক্তরাষ্ট্রে প্রবাসী ফুটবলার
বিষয়শ্রেণী:হন্ডুরাসের অনূর্ধ্ব-২০ আন্তর্জাতিক ফুটবলার
বিষয়শ্রেণী:হন্ডুরাসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বোরহোল্লা কলেজ

**বোরহোল্লা কলেজ** ১৯৯০ সালে প্রতিষ্ঠিত আসামের জোরহাট জেলার বোরহোল্লায় অবস্থিত একটি সাধারণ ডিগ্রি কলেজ। এই কলেজটি ডিব্রুগড় বিশ্ববিদ্যালয়ের অধিভুক্ত। কলেজটিতে কলেজটি কলা বিভাগের স্নাতক ডিগ্রি কোর্স প্রদান করে।
## তথ্যসূত্র

বিষয়শ্রেণী:ডিব্রুগড় বিশ্ববিদ্যালয়ের অধিভুক্ত কলেজ
বিষয়শ্রেণী:১৯৯০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:১৯৯০-এ আসামে প্রতিষ্ঠিত
ব্রহ্মপুত্র ডিগ্রি কলেজ

**ব্রহ্মপুত্র ডিগ্রি কলেজ** ১৯৯৩ সালে প্রতিষ্ঠিত আসামের লখিমপুর জেলার বোকুলগুড়িতে অবস্থিত একটি সাধারণ ডিগ্রি কলেজ। কলেজটি ডিব্রুগড় বিশ্ববিদ্যালয়ের অধিভুক্ত।
## বিভাগ
### কলা
* অসমীয়া
* ইংরেজি
* ইতিহাস
* শারীরিক শিক্ষা
* অর্থনীতি
* দর্শন
* রাষ্ট্রবিজ্ঞান
* ভূগোল

## তথ্যসূত্র

বিষয়শ্রেণী:ডিব্রুগড় বিশ্ববিদ্যালয়ের অধিভুক্ত কলেজ
বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:আসামের বিশ্ববিদ্যালয় ও কলেজ
বিষয়শ্রেণী:১৯৯৩-এ আসামে প্রতিষ্ঠিত
নারায়ণ (দ্ব্যর্থতা নিরসন)

**নারায়ণ** দ্বারা নিম্নলিখিত বিষয়গুলো নির্দেশ করতে পারে:

## ব্যক্তিত্ব
*নারায়ণ গঙ্গোপাধ্যায় – ভারতীয় বাঙালি লেখক
*আর. কে. নারায়ণ – ভারতীয় লেখক 
*নারায়ণদেব – মঙ্গলকাব্যের একজন কবি
*নারায়ণ দেসাই – মহাত্মা গান্ধীর ব্যক্তিগত সচিব ও জীবনীকার

*রাম নারায়ণ – ভারতীয় ধ্রুপদী সঙ্গীতজ্ঞ
*উদিত নারায়ণ – ভারতীয় বিখ্যাত সংগীতশিল্পী 
*নারায়ণ ঘোষ মিতা – বাংলাদেশি চলচ্চিত্র পরিচালক ও চিত্র্যনাট্যকার
*কমল নারায়ণ চৌধুরী – ভারতীয় চলচ্চিত্র ও সঙ্গীত পরিচালক
*নারায়ণ চক্রবর্তী – বাংলাদেশি চলচ্চিত্র অভিনেতা
*সিদ্ধার্থ নারায়ণ – ভারতীয় চলচ্চিত্র অভিনেতা ও নেপথ্য শিল্পী 
*প্রেমা নারায়ণ – ভারতীয় চলচ্চিত্র অভিনেত্রী

*নারায়ণ স্বামী – ভারতীয় ক্রিকেটার
 
*মানবেন্দ্র নারায়ণ লারমা – বাংলাদেশি আদিবাসী রাজনীতিবিদ
*নৃপেন্দ্র নারায়ণ – কোচবিহারের রাজা
*জয়প্রকাশ নারায়ণ – ভারতীয় রাজনীতিবিদ 
*পিলা গোবিন্দ সত্যনারায়ণ – ভারতীয় রাজনীতিবিদ 
*কে সত্যনারায়ণ রাজু – ভারতীয় রাজনীতিবিদ 
*এম. ভি. ভি. সত্যনারায়ণ – ভারতীয় রাজনীতিবিদ 
সত্যনারায়ণ সিংহ – ভারতীয় রাজনীতিবিদ 

*নারায়ণ গুরু – ভারতীয় ধর্মগুরু ও সমাজ সংস্কারক

## স্থান
*নারায়ণগঞ্জ - বাংলাদেশের একটি জেলা

## ধর্ম
*নারায়ণ - একজন হিন্দু দেবতা
*নর-নারায়ণ – দ্বৈত হিন্দু দেবতা
*সত্যনারায়ণ পূজা – হিন্দু ধর্মীয় আচার বিশেষ
শ্রী শ্রী বুড়া শিবধাম

**শ্রী শ্রী বুড়া শিবধাম** বাংলাদেশে ঢাকার কেন্দ্রীয় শহীদ মিনারের উত্তরে অবস্থিত ৷ মন্দিরটি উঁচু চূড়াবিশিষ্ট ও লাল রঙের। মন্দিরটি অপরূপ কারুকার্য খচিত। মন্দিরের নামে এলাকার নাম শিববাড়ী হয়েছে। এটি ঢাকার অন্যতম প্রাচীন, বড় ও সুন্দর মন্দির।

## ইতিহাস
সম্রাট জাহাঙ্গীরের আমলে মন্দিরটি তৈরি হয় ৷ মন্দিরটি পাঁচশত বছরের পুরনো। ১৯১২ সালে ঝড়ে মন্দিরটি বিধ্বস্ত হয়। পরে বর্ধমানের শিবভক্ত রাজা স্যার বিজয় চাঁদ মন্দিরের পুনঃনির্মাণ করেন ৷ বর্ধমানের রাজা তখন শিবমন্দিরের পেছনে বর্ধমান হাউসে থাকতেন। তখন নেপালের রাজা-রানি এই শিবমন্দির পরিদর্শন করতেন। ১৯৭১ সালে পাকিস্তানি হানাদার বাহিনী মন্দিরের সেবায়েত ও কয়েকজন সাধুকে হত্যা করে ৷
## মন্দির
মন্দিরে নাট মন্দির ও কয়েকটি শিবমন্দির আছে।
## উৎসব
মন্দিরে শিবরাত্রি ও অন্যান্য পূজা-উৎসব পালন করা হয়।

## চিত্রশালা

## তথ্যসূত্র


বিষয়শ্রেণী:শিব মন্দির
বিষয়শ্রেণী:ঢাকা জেলার হিন্দু মন্দির
বিষয়শ্রেণী:১৬শ শতাব্দীর হিন্দু মন্দির
সর্পিলাকার বামন ছায়াপথ

একটি **সর্পিলাকার বামন ছায়াপথ** একটি সর্পিল ছায়াপথের বামন সংস্করণ।বামন ছায়াপথগুলোকে কম উজ্জ্বলতার, ছোট ব্যাসার্ধবিশিষ্ট (৫ পারসেকের কম), কম পৃষ্ঠ উজ্জ্বলতার এবং কম হাইড্রোজেন ভর হিসাবে চিহ্নিত করা হয়। এই ছায়াপথগুলোকে নিম্ন-পৃষ্ঠ-উজ্জ্বলতার ছায়াপথগুলির একটি উপশ্রেণী হিসাবে বিবেচনা করা যেতে পারে।

সর্পিলাকার বামন ছায়াপথ, বিশেষ করে Sa-Sc টাইপ সর্পিলাকার ছায়াপথের বামন অংশগুলি বেশ বিরল।বিপরীতে, বামন উপবৃত্তাকার ছায়াপথ, বামন অনিয়মিত ছায়াপথ এবং ম্যাজেলানিক টাইপ ছায়াপথের বামন সংস্করণ খুবই সাধারণ। 

এটি সুপারিশ করা হয় যে, সর্পিলাকার বামন ছায়াপথগুলো উপবৃত্তাকার বামন ছায়াপথগুলোয় রূপান্তরিত হতে পারে, বিশেষত ঘন গুচ্ছ পরিবেশে। 
## তথ্যসূত্র

বিষয়শ্রেণী:ছায়াপথ
বিষয়শ্রেণী:কুণ্ডলিত ছায়াপথ
নেটি স্টিভেনস

**নেটি মারিয়া স্টিভেনস** (, ৭ই জুলাই, ১৮৬১ – ৪ঠা মে, ১৯১২) একজন মার্কিন বংশাণুবিজ্ঞানী যিনি যৌন ক্রোমোজোম আবিষ্কার করেন। ১৯০০ সালে গ্রেগর মেন্ডেলের বংশগতিবিজ্ঞান বিষয়ক গবেষণাপত্রটি পুনরাবিষ্কারের কয়েক বছর পরে ১৯০৫ সালে স্টিভেনস লক্ষ্য করেন যে পুং কালো গুবরে পোকার শূককীটগুলি (মিলওয়ার্ম) দুই ধরনের শুক্রাণু উৎপাদন করে; একটি বৃহৎ ক্রোমজোমবিশিষ্ট ও অপরটি ক্ষুদ্র ক্রোমোজোমবিশিষ্ট। যখন বৃহৎ ক্রোমোজোমবিশিষ্ট শুক্রাণুটি কোনও ডিম্বাণুকে নিষিক্ত করে, তখন স্ত্রী সন্তান উৎপাদিত হয়; অন্যদিক ক্ষুদ্র ক্রোমোজোমবিশিষ্ট শুক্রাণুটি ডিম্বাণু নিষিক্ত করলে পুং সন্তান জন্ম নেয়। তিনি যে ক্রোমোজোম জোড়টি নিয়ে গবেষণা করেন, সেটি পরবর্তীতে এক্স ও ওয়াই ক্রোমোজোম হিসেবে পরিচিতি লাভ করে।

## মৃত্যু
ডক্টরেট উপাধিলাভের মাত্র ৯ বছর পরে ৫০ বছর বয়সে স্টিভেন্স স্তনের কর্কটরোগে আক্রান্ত হয়ে ১৯১২ সালের ৪ঠা মে বাল্টিমোর শহরে মৃত্যুবরণ করেন। সংক্ষিপ্ত কর্মজীবনে তিনি প্রায় ৪০টি গবেষণাপত্র প্রকাশ করেন স্টিভেনস অবিবাহিত ও নিঃসন্তান ছিলেন। তাঁকে তাঁর বাবা এফ্রেম ও বোন এমা-র কবরের পাশে সমাধিস্থ করা হয়।

## উত্তরাধিকার ও সম্মাননা
১৯৯৪ সালে স্টিভেনসকে মার্কিন যুক্তরাষ্ট্রের ন্যাশনাল উইমেনস হল অভ ফেমে (জাতীয় খ্যাতনামা নারীদের ভবন) অভিষিক্ত করা হয়।

২০১৬ সালের ৭ই জুলাই স্টিভেনসের জন্মবার্ষিকী উদযাপন করতে ইন্টারনেট অনুসন্ধান ইঞ্জিন ওয়েবসাইট গুগল একটি "ডুডল" বা চিত্র সৃষ্টি ও প্রকাশ করে, যাতে দেখানো হয় যে স্টিভেনস একটি অণুবীক্ষণ যন্ত্রের মধ্যে চোখ লাগিয়ে এক্স ও ওয়াই ক্রোমোজোম পর্যবেক্ষণ করছেন।

২০১৭ সালের ৫ই মে ওয়েস্টফিল্ড সরকারী বিশ্ববিদ্যালয় স্টিভেনসের নামে তাদের বিজ্ঞান ও নবীকরণ কেন্দ্রটির আনুষ্ঠানিক নামকরণ করার মাধ্যমে স্টিভেনসকে সম্মান প্রদর্শন করে। কেন্দ্রটির নাম দেওয়া হয় ডক্টর নেটি মারিয়া স্টিভেনস সায়েন্স অ্যান্ড ইনোভেশন সেন্টার।

## আরও দেখুন
*বিজ্ঞানে নারীদের কালরেখা

## তথ্যসূত্র

## আরও পড়ুন
* 
* 
* 
* 

## বহিঃসংযোগ

* Biography of Nettie Stevens
* Google Doodle for Nettie Stevens
* Episode 8: Nettie Stevens  from Babes of Science  podcasts
* 
* 
* 
*  https://www.nature.com/scitable/topicpage/nettie-stevens-a-discoverer-of-sex-chromosomes-6580266/

বিষয়শ্রেণী:১৮৬১-এ জন্ম
বিষয়শ্রেণী:১৯১২-এ মৃত্যু
বিষয়শ্রেণী:ব্রিন মর কলেজের প্রাক্তন শিক্ষার্থী
বিষয়শ্রেণী:মার্কিন বংশাণুবিজ্ঞানী
বিষয়শ্রেণী:মার্কিন নারী জীববিজ্ঞানী
বিষয়শ্রেণী:স্তন কর্কটরোগে মৃত্যু
বিষয়শ্রেণী:ওয়েস্টফিল্ড স্টেট ইউনিভার্সিটির প্রাক্তন শিক্ষার্থী
বিষয়শ্রেণী:ভার্মন্ট থেকে আগত বিজ্ঞানী
বিষয়শ্রেণী:নারী বংশাণুবিজ্ঞানী
বিষয়শ্রেণী:২০শ শতকের মার্কিন বিজ্ঞানী
বিষয়শ্রেণী:২০শ শতকের মার্কিন জীববিজ্ঞানী
বিষয়শ্রেণী:২০শ শতকের মার্কিন নারী বিজ্ঞানী
বিষয়শ্রেণী:ম্যাসাচুসেটস থেকে আগত বিজ্ঞানী
বিষয়শ্রেণী:ব্রিন মার কলেজের প্রাক্তন শিক্ষার্থী
বিষয়শ্রেণী:মার্কিন বংশাণুবিদ
বিষয়শ্রেণী:স্তনের ক্যান্সারে মৃত্যু
বিষয়শ্রেণী:২০শ শতাব্দীর মার্কিন নারী বিজ্ঞানী
জাতীয় ক্রীড়া বিশ্ববিদ্যালয়

**জাতীয় ক্রীড়া বিশ্ববিদ্যালয়** ভারতের মনিপুরের একটি স্পোর্টস ইউনিভার্সিটি। ভারতের তৎকালীন প্রধানমন্ত্রী নরেন্দ্র মোদী ১৬ই মার্চ ২০১৮ তারিখে জাতীয় ক্রীড়া বিশ্ববিদ্যালয়ের ভিত্তিপ্রস্তর স্থাপন করেছেন। ২০১৯ সালের হিসাব অনুযায়ী ভারতে এটি প্রথম এবং একমাত্র ক্রীড়া শিক্ষা বিষয়েক কেন্দ্রীয় বিশ্ববিদ্যালয়। বিশ্ববিদ্যালয় প্রদত্ত কোর্সগুলি হল, শারীরিক শিক্ষা ও খেলাধুলায় স্নাতক, বি.এসসি, এম.এসসি এবং এম.এ।

## তথ্যসূত্র

বিষয়শ্রেণী:ভারতের সরকারি বিশ্ববিদ্যালয়
বিষয়শ্রেণী:ভারতের কেন্দ্রীয় বিশ্ববিদ্যালয়
বিষয়শ্রেণী:২০১৮-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:মণিপুরের বিশ্ববিদ্যালয়
বিষয়শ্রেণী:ভারতে খেলাধুলার বিদ্যালয়
বিষয়শ্রেণী:ভারতের রাজ্য বিশ্ববিদ্যালয়
আবদুল গনি বরাদর

**মোল্লা আবদুল গনি বরাদর** (; জন্ম: ১৯৬৮), **মোল্লা বরাদর আখুন্দ** অথবা **মোল্লা ভাই** নামেও পরিচিত, হলেন তালেবানের সহ-প্রতিষ্ঠাতা এবং আফগানিস্তান ইসলামি আমিরাতের প্রথম উপপ্রধানমন্ত্রী। তিনি মোল্লা মুহাম্মদ ওমরের সহকারী ছিলেন। তিনি ২০১০ সালের ফেব্রুয়ারিতে পাকিস্তানের ইন্টার-সার্ভিসেস ইন্টেলিজেন্স (আইএসআই) ও যুক্তরাষ্ট্রের সেন্ট্রাল ইন্টেলিজেন্স এজেন্সি (সিএআই) গোয়েন্দা সংস্থাগুলোর একটি বিশেষ দল কর্তৃক গ্রেফতার হন। পরবর্তীতে ২০১৮ সালের ২৪ অক্টোবর যুক্তরাষ্ট্রের অনুরোধে মুক্তি পান।

## প্রাথমিক জীবন ও তালেবান কর্মজীবন
বরাদর ১৯৬৮ সালে আফগানিস্তানের ওরুজগন প্রদেশের দেহ রাহওয়াদ জেলার উইটমাক গ্রামে জন্মগ্রহণ করেন। তিনি পোপালজাই গোত্রের একজন দুররানি পশতুন। তিনি ১৯৮০'র দশকে সোভিয়েত-আফগান যুদ্ধে কান্দাহারে (প্রধানত পাঞ্জওয়াই এলাকায়) যুদ্ধ করেছিলেন এবং সোভিয়েত সমর্থিত আফগান সরকারের বিরুদ্ধে আফগান মুজাহিদিনের হয়ে কাজ করেছিলেন। পরবর্তীকালে তিনি তার সাবেক কমান্ডার মোহাম্মদ ওমরের সাথে কান্দাহার প্রদেশের মাইওয়ান্ডে একটি মাদ্রাসা পরিচালনা করেন। পশ্চিমা গণমাধ্যম অনুযায়ী, ওমর এবং বরাদর একে-অপরের দুই বোনেকে বিয়ের মাধ্যমে শ্যালক-দুলাভাই হতে পারেন। ১৯৯৪ সালে, দক্ষিণ আফগানিস্তানে তালেবান প্রতিষ্ঠায় তিনি মুহাম্মদ ওমরকে সাহায্য করেছিলেন।

তালেবান শাসনকালীন সময়ে (১৯৯৬-২০০১), বরাদর বিভিন্ন পদে অধিষ্ঠিত ছিলেন। তিনি হেরাত ও নিমরুজ প্রদেশের গভর্নর এবং/অথবা পশ্চিম আফগানিস্তানের কর্পস কমান্ডার ছিলেন। মার্কিন পররাষ্ট্র দফতর একটি অবৈধ নথিতে তাকে সাবেক সেনাপ্রধান এবং কাবুলের সেন্ট্রাল আর্মি কোরের কমান্ডার হিসেবে তালিকাভুক্ত করা হয়েছে, যদিও ইন্টারপোল বলেছে যে তিনি তালেবানের প্রতিরক্ষামন্ত্রী ছিলেন।

## তথ্যসূত্র

বিষয়শ্রেণী:তালেবান সদস্য
বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পশতু ব্যক্তি
বিষয়শ্রেণী:তালেবান নেতা
বিষয়শ্রেণী:পাকিস্তানে আফগান প্রবাসী
বিষয়শ্রেণী:আফগান সুন্নি মুসলিম
বিষয়শ্রেণী:তালেবান সরকারের মন্ত্রী
বিষয়শ্রেণী:পাকিস্তানের বন্দী ও আটক
থাংশান

**থাংশান** () পূর্ব এশিয়ার রাষ্ট্র চীনের উত্তর-পূর্ব অংশের হপেই প্রদেশের পূর্বভাগে অবস্থিত একটি উপকূলীয় শিল্পনগরী। এটি প্রশাসনিকভাবে একটি উপজেলা-স্তরের নগরী (অর্থাৎ অংশত পৌর ও অংশত গ্রামীণ এলাকাবিশিষ্ট উপজেলা)। নগরীটি উত্তর চীন সমভূমির উত্তর-পূর্বভাগে অবস্থিত। এটি পোহাই অর্থনৈতিক বলয়ের কেন্দ্রভাগে ও উত্তর-পূর্ব চীনে যাওয়ার প্রধান সংযোগপথের উপরে অবস্থিত। নগরীর দক্ষিণে পোহাই সাগর, উত্তরে ইয়েন পর্বতমালা, পূর্বে লুয়ান নদীর অপর তীরে ছিংহুয়াংতাও নগরী ও পশ্চিমে থিয়েনচিন নগরী।

১৮৭০ সালে খাইলুয়ান শিল্পগোষ্ঠী এখানে কয়লার খনিকর্ম শুরু করলে শহরটির ব্যাপক প্রবৃদ্ধি ঘটে। এখানে চীনের সর্বপ্রথম ব্রডগেজ রেলপথটি (প্রশস্ত ব্যবধানের রেলপথ) উদ্বোধন করা হয়। এছাড়া এখানেই চীনের প্রথম রেলগাড়ি নির্মাণ কারখানা, প্রথম বাষ্পীয় রেল ইঞ্জিন, ও প্রথম সিমেন্ট কারখানাটি স্থাপিত হয়েছিল। এ কারণে এটিকে চীনের "শিল্পায়নের আঁতুড়ঘর" হিসেবে ডাকা হত। আজও থাংশান নগরীটি ইস্পাত, শক্তি, রাসায়নিক দ্রব্য উৎপাদন ও দগ্ধ মৃণ্ময় দ্রব্যের একটি শিল্পকেন্দ্র। এই নগরীর লুয়ানচৌ কাউন্টিতেই ফিং গীতিনাট্যের উদ্ভব হয়, যা চীনের পাঁচটি সবচেয়ে জনপ্রিয় গীতিনাট্যধারার একটি।

১৯৭৬ সালে এখানে রিখটার মাপনীতে ৭.৮ মাত্রার একটি ভূমিকম্প সংঘটিত হয়, যাতে নগরীর সিংহভাগ ধূলিস্যাত হয়ে যায় এবং সরকারী হিসাবমতে কমপক্ষে প্রায় আড়াই লক্ষ অধিবাসীর মৃত্যু হয়। এটি ছিল বিংশ শতাব্দীর সবচেয়ে মরণঘাতী ভূমিকম্প। এরপর নগরীকে পুনর্নির্মাণ করা হয়। বর্তমানে এটি একটি পর্যটকদের দর্শনীয় স্থানে পরিণত হয়েছে। থাংশানে বর্তমানে চীনের ১০টি বৃহত্তম বন্দরের একটি অবস্থিত।

থাংশান নগরীটি চীনের জাতীয় রাজধানী বেইজিং (পেইচিং) নগরী থেকে প্রায় ১৪৯ কিলোমিটার উত্তর-উত্তরপূর্ব দিকে অবস্থিত। সড়কপথে বেইজিং থেকে থাংশান পৌঁছাতে প্রায় ২ ঘন্টা এবং থিয়েনচিন থেকে ১ ঘন্টা সময় লাগে। ২০১০ সালে জনগণনা অনুযায়ী থাংশান উপজেলা এলাকার জনসংখ্যা ছিল প্রায় ৭৬ লক্ষ; আর ছয়টি মূল পৌর প্রশাসনিক এলাকা নিয়ে গঠিত থাংশান মহানগর এলাকাটির জনসংখ্যা ছিল প্রায় ৩২ লক্ষ।

## তথ্যসূত্র

বিষয়শ্রেণী:চীনের শহর
বিষয়শ্রেণী:ভূমিকম্পে ধ্বংসপ্রাপ্ত শহর
বড়ভিটা উচ্চ বিদ্যালয়

**বড়ভিটা উচ্চ বিদ্যালয়** ভারতের আসাম রাজ্যের বারপেটা জেলার দক্ষিণ -পশ্চিমাঞ্চলে অবস্থিত একটি বিদ্যালয়। এটি ১৯৪৭ সালে কালগাছিয়া রাজস্ব চক্রের অধীনে প্রতিষ্ঠিত হয়েছিল। 

## ইতিহাস
বড়ভিটা উচ্চ বিদ্যালয় পূর্বে বড়ভিটা মক্তব মাদ্রাসা নামে পরিচিত ছিল এবং পরবর্তীতে এটি ১৯৫১ সালে বড়ভিটা এমই মাদ্রাসায় রূপান্তরিত হয় এবং ১৯৬৩ সালে বড়ভিটা উচ্চ বিদ্যালয় নামকরণ করা হয়। 

## ক্লাস
বর্তমানে, এই বিদ্যালয়ে ষষ্ঠ থেকে দ্বাদশ শ্রেণী পর্যন্ত পাঠদান করে এবং বিদ্যালয়টি আসাম সরকারের শিক্ষা বিভাগ দ্বারা পরিচালিত হয়। 

## তথ্যসূত্র

 
বিষয়শ্রেণী:১৯৪৭-এ ভারতে প্রতিষ্ঠিত
বিষয়শ্রেণী:১৯৪৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:বড়পেটা জেলা
বিষয়শ্রেণী:আসামের উচ্চ বিদ্যালয় ও মাধ্যমিক বিদ্যালয়
বাল্য ভবন, যোরহাট

**বাল্য ভবন**  ভারতের আসাম রাজ্যের যোরহাটের একটি বিশিষ্ট অসমীয়া মাধ্যমিক বিদ্যালয়। এই সহ-শিক্ষা প্রতিষ্ঠানটি ১০ নভেম্বর ১৯৫০ সালে প্রতিষ্ঠিত হয়েছিল।

## তথ্যসূত্র

 

## বহিঃসংযোগ

* 
বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:যোরহাট জেলা
বিষয়শ্রেণী:যোরহাট জেলার শিক্ষাপ্রতিষ্ঠান
বিষয়শ্রেণী:আসামের বিদ্যালয়
কাবুল পতন (২০২১)

কাবুল পতন বলতে ২০২১ সালের ১৫ আগস্ট আফগানিস্তানের রাজধানী কাবুল বর্তমান ক্ষমতাসীন তালেবান সরকার কর্তৃক দখল করাকে বোঝানো হয়। আমেরিকার সাথে তালেবান নেতৃবৃন্দের শান্তিচুক্তি হওয়ার পর আগস্টে তালেবান গোটা দেশে ব্যাপক হামলা শুরু করে। ফলে তৎকালীন আফগান সেনাবাহিনীর অধিকাংশ সদস্য আত্মসমর্পণ করতে শুরু করে। দেশের অধিকাংশ বড় বড় শহর দখলে নেওয়ার পর তালেবান স্পেশাল ফোর্স ১৫ আগস্ট কাবুল দখলের উদ্দেশ্যে রওনা হয়। তবে তালেবান কাবুলে রক্তপাত চায় না বলে শান্তিপূর্ণভাবে ক্ষমতা হস্তান্তরের আহ্বান জানায়। ফলে সম্পূর্ণ বিনা রক্তপাতে পরিপূর্ণ শান্তিপূর্ণভাবে কাবুলকে তালেবান বিদ্রোহীদের হাতে সমর্পণ করা হয়। 

## পটভূমি
২০০১ সালে আমেরিকা আফগানিস্তান আক্রমণ করে তৎকালীন ক্ষমতাসীন তালেবান সরকারকে উৎখাত করে নিজের মিত্র সরকারকে ক্ষমতায় বসায়। ফলে তালেবান যোদ্ধারা শহর ছেড়ে গ্রাম ও পাহাড়ে আত্মগোপনে চলে যায়। ২০০৫ সালে তালেবান যোদ্ধারা পুনরায় সংগঠিত হতে থাকে এবং আমেরিকান বাহিনী ও তাদের মিত্র তৎকালীন আফগান বাহিনীর ওপর আক্রমণ করে দেয়। এভাবে ২০১৪ সালে হামলা আরো বৃদ্ধি পায়। ফলে একপ্রকার নিরুপায় হয়ে ২০২১ সালে তৎকালীন মার্কিন প্রেসিডেন্ট ডোনাল্ড ট্রাম্প তালেবান নেতাদের সাথে কাতারের রাজধানী দোহায় শান্তিচুক্তি করোন। শান্তিচুক্তির ফলে বেশিরভাগ মার্কিন সেনা প্রত্যাহারের সাথে সাথে তালেবান এবং সহযোগী গোষ্ঠীগুলি ২০২১ সালের ১লা মেতে ব্যাপক আক্রমণ শুরু করে। দেশজুড়ে আফগান সেনাবাহিনী দ্রুততার সাথে পরাজিত হতে থাকে এবং আগস্টের মাঝামাঝি পর্যন্ত মাত্র দুটি ইউনিট চালু থাকে: ২০১ নং দল এবং ১১তম বিভাগ। উভয়টিই কাবুলে অবস্থিত। তালেবান বাহিনী মিহতারলাম, শরণ, গার্দেজ, আসাদাবাদ এবং অন্যান্য শহর এবং পূর্বের জেলাগুলি দখল করার পর রাজধানী শহরটি ঘেরাও করে এবং ১৫ আগস্ট তাদের সামনে কাবুল পদানত হয়। 

## ফলাফল
কাবুল পতনের ফলে তৎকালীন আফগানিস্তান সরকারের পতন ঘটে। তাদের বড় বড় নেতা বিভিন্ন দেশে পালিয়ে যায়। তৎকালীন প্রেসিডেন্ট আশরাফ গণিও রাতের আধাঁরে দেশ ত্যাগ করেন। তালেবান কেন্দ্রীয় ক্ষমতা দখল করে নতুন সরকার গঠন করে। 

## তথ্যসূত্র

বিষয়শ্রেণী:২০২১-এর সশস্ত্র সংঘাত
বিষয়শ্রেণী:আফগানিস্তানের দ্বন্দ্ব (১৯৭৮–বর্তমান)
বিষয়শ্রেণী:২০২১-এ আফগানিস্তান
বিষয়শ্রেণী:তালেবান হামলা